Приложение № 1
към чл. 16 от Наредбата за обхвата и методологията за извършване на оценка на въздействието

Формуляр за частична предварителна оценка на въздействието* (Приложете към формуляра допълнителни информация/документи)	
Институция: Министерство на туризма	Нормативен
изменение	и концесиите	акт:	Проект допълнение	на на	Закон Закона	за за	
За включване в законодателната/ оперативната програма на Министерския съвет за периода: 2019 г.	Дата: 20.02.2019 г.	
Контакт за въпроси:
дирекция «УМП» в МТ	Василка	Цанева	–	Телефони: 02/9046880	
Дефиниране на проблема:
Цялостна уредба на текстове касаещи предоставянето на концесия за услуга на морски плаж е разпокъсана и не е съобразена с подхода на законодателя спрямо концесиите, касаещи изключителна държавна собственост. Налице е необходимост от създаване на гъвкава правна рамка, която да отговаря в максимална степен на особеностите при управлението на морските плажове, да е ориентирана еднакво добре, както към гарантиране на законосъобразното им ползване и защита интересите на посетителите, така и към бизнеса. В преходните и заключителни разпоредби на ЗК законодателят не е предвидил преходна разпоредба, която да урежда начина, по който ще се довършват висящите процедури - по реда на Глава втора „а“ от Закона за устройството на Черноморското крайбрежие /отм. от 01.01.2019 г./ или по реда на     ЗК.
От друга страна в Консолидирана версия на Директива за концесиите от 01.01.2018 г. в  чл. 6, чл. 7 и приложение II ясно се определя възложителят на концесии. Държавата, в  качеството си на възложител на концесията за услуга на морски плаж, не е посочена в това приложение. В нея дори не е предвидена фигурата на възложител на концесия за услуга на морски плаж. Това обстоятелство е в потвърждение на твърдението  за  неприложимостта на  тази Директива по отношение на концесиите за услуга на морски плажове.

1.1. Кратко опишете проблема и причините за  неговото  възникване.  Посочете  аргументите, които обосновават нормативната промяна.
Разпокъсана уредба на законово ниво (в общ и в специален закон) на концесиите на морски плажове;
Празнота в закона във връзка с висящите процедури по отдаване на концесия за
услуга на морски плаж и липса на ред за довършването им,  както  и  за  сключените  концесионни договори по  реда на отменената глава втора „а“ от ЗУЧК, но след влизане в сила  на ЗК от 02.01.2018 г.;
Сложни и тежки бюрократични процедури за възлагане на концесия за  услуга  на  морски плаж, водещи до  прекомерна административна тежест  и невъзможност  за определяне на срок  за приключването им.
Законът за концесиите (ЗК/закона) е приет в края на 2017 г. и е в сила от 1 януари 2018	

г. Със закона са въведени изискванията на Директива 2014/23/ЕС на Европейския парламент и  на Съвета от 26 февруари 2014 г. за възлагане на договори за концесия  и на Директива на  Съвета от 21 декември 1989 г. относно координирането на законовите, подзаконовите и административните разпоредби, отнасящи се до прилагането на  производства  по  обжалване при възлагането на обществени поръчки за доставки и за строителство (89/665/ЕИО) относно изискванията, свързани с концесии за строителство и концесии за услуги. ДИРЕКТИВА 2014/23/ЕС се прилага само за трансграничните концесии, които са със стойност равна или по- голяма от 5 548 000 евро - чл. 1 вр. чл. 8, т. 1 от Консолидираната версия на Директива 2014/23/ЕС на Европейския парламент и на Съвета от 26 февруари 2014 г. за възлагане на договори за концесия от 01.01.2018 г.
При прилагането  на ЗК, както  и при изработването на актовете по неговото прилагане,  са установени няколко проблема, които изискват законодателни промени. Това са казуси, свързани с концесиите на морски плажове, при които ще бъдат по – приложими индивидуални изисквания с оглед специфичния обект, както и необходимостта от съобразяване с ниския  размер на стойност на концесиите на морските плажове. Наред с това, концесията, като форма  на публично-частно партньорство изисква законодателство, което да стимулира инвестициите, включително като отразява най-добрите международни практики в тази област и приложимите национални практики. Съгласно ЗК (чл. 1, ал. 1), концесията е определена като  публично-  частно партньорство, при което икономически оператор изпълнява  строителство  или  предоставя услуги по възлагане от публичен орган чрез  концесия  за  строителство  или  концесия за услуга. Следва да бъдат предвидени специални изисквания за концесиите за услуга на морски плажове чрез изготвяне на проект на Закон за изменение и допълнение на Закона за концесиите, който предвижда изменения и в ЗУЧК и ЗДС.

1.2. Опишете какви са проблемите в прилагането на съществуващото законодателство или възникналите обстоятелства, които налагат приемането  на  ново  законодателство.  Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).

Сложната процедура, разписана в ЗК, с изискванията, посочени в нея, важи за трансграничните концесии, където прогнозната стойност на концесията е значителна сума и целта е да се контролират трансгранични взаимоотношения и интереси в  ЕС.  Концесиите,  които са под 5 548 000 евро, следва да се отдават и контролират по по-улеснени правила и гъвкаво национално законодателство, ориентирани към бизнеса и държавния интерес /особено при обектите изключителна държавна собственост/. В нито един от предложените 39 проекта в Плана за действие на държавните концесии от МТ за периода до 2020 г., няма нито една концесия с прогнозна стойност над посочения европейски праг. Ето  защо  ще  възникне  проблем при провеждането на сложната и дълга процедура за трансграничните концесии при всеки един от предложените 39 проекта.

Освен,  че   действащите   правила  за  възлагане  на  концесия   за  услуга   предвиждат много
усложнена процедура, те налагат и неяснота по отношение на  сроковете, в които същата може  да бъде приключена, тъй като се предвиждат възможности за неограничен брой удължаване и	

даване  на разяснения, което е неприложимо по отношение на морските плажове, които трябва  да бъдат обезпечени със задължителните дейности по водно  спасяване,  медицинско  обслужване и санитарно-хигиенно поддържане.

Наред с горепосоченото, логиката на законодателя, относно управлението на концесиите за подземни богатства и концесиите за  добив на  минерални води  е правилна, доколкото същият  ги е изключил от обхвата на действие на ЗК /чл. 25/. В случая подходът на законодателя следва да е еднакъв към видовете концесии, касаещи изключителна държавна собственост, което се цели да бъде постигнато с изменението, което ще се предложи в чл. 25  и  с  измененията  в ЗУЧК.

Сегашната уредба е в общ /ЗК/ и специален /ЗУЧК/ закон, което е неефективно, води до противоречие в провеждането на процедурите и до неяснота и несигурност за потенциалните участници.

Трудностите по прилагането не са свързани с порочни практики или подзаконова уредба, а произтичат от непълно, разпокъсано и несъобразено със спецификите на морските плажове законодателство. Ето защо не е възможно проблемът да се реши в рамките на съществуващото законодателство.

1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?

Не са извършвани последващи оценки на действащото в момента законодателство.	
Цели:
С предложения законопроект се цели:
Постигане на пълно съответствие с Директива 2014/23/ЕС на Европейския парламент и на Съвета от 26 февруари 2014 година за възлагане на договори за концесия;
Преодоляваване на трудностите при прилагането, отразяване на най-добрите международни практики, както и спецификите на обектите, представляващи изключителна държавна собственост, които българския законодател е извел в отделни закони.
Създаване на цялостна и единна уредба в един специален закон по отношение на концесиите на морските плажове.
Преодоляване на празноти и пропуски в ЗК.
Облекчаване на административната тежест и създаване на възможност срокът на процедурите да бъде предвиден и намаляването на тяхната продължителност.
Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?	
Идентифициране на заинтересованите страни:
Министър на туризма и Министерство на туризма;
Министерски съвет;	

Представители на различни ведомства в концесионната комисия;
Икономически оператори – всички концисионери и наематели – общо действащи концесионни договори към момента 144 бр., вкл. концесионни договори, които изтичат през 2019 г. – 9 бр., висящи концесионни  процедури, които все още не са приключили –  6 бр. и други концесионни договори, които  са в процес на прекратяване. Тук  следва да  се посочат и  39 проекта за откриване  на процедури за възлагане на концесия за услуга   на морски плаж, включени в приетия План за действие на държавните концесии за периода до 2020 г.
Гражданите, потребители на туристически услуги.
Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).	
Варианти на действие: Вариант 0 „Без действие“
При този вариант ще са налични:

Несъответствие с Директива 2014/23/ЕС на Европейския парламент и  на  Съвета  от  26 февруари 2014 година за възлагане на договори за концесия.

Наличие на трудности при прилагането и отразяването на  най-добрите  международни  практики, както и несъобразяване със спецификите  на  обектите,  представляващи  изключителна държавна собственост, една част от които българския законодател е извел в отделни закони, а друга е оставил в общия ред на ЗК.

Вариант 1 „Приемане на Закона за изменение и допълнение на Закона за концесиите“: Постигане на пълно съответствие Директива 2014/23/ЕС на Европейския парламент и на Съвета от 26 февруари 2014 година за възлагане на договори за концесия; стимулиране на инвестиции. Увеличаване на инвеститорите при концесионирането на морски плажове, адекватни изисквания за приложима процедура за морските плажове. Облекчаване на административната тежест за бизнеса. По – кратки и ясни процедури за концесии и търгове на морски плажове. По-малък брой неохраняеми плажове.
Следва да бъдат предвидени специални изисквания за концесиите за услуга на морски плажове чрез изготвяне на проект на Закон за изменение и допълнение  на  Закона  за концесиите, който предвижда изменения и в ЗУЧК и ЗДС, както следва:
Промени в чл. 25, ал. 3 от ЗК:
Крайбрежната плажна ивица, част от която са морските плажове, е изключителна държавна собственост, съгласно чл. 18, ал. 1 от Конституцията на Република България.  Морският плаж е специфичен обект - основа на летния туризъм и с изключително висок обществен интерес, поради което за тези обекти - изключителна държавна собственост, цялостната уредба трябва да е в специален закон, а не разпокъсано в общ закон и специален закон, както е нормативно уредено сега.	

Промени в преходните и заключителни разпоредби, с които се създава нов параграф 4а и се добавя текст в пар. 5, ал. 1:
С оглед съществуващата празнота в закона е необходимо уреждане на висящите процедури. Към настоящия момент са налице 6 висящи процедури по отдаване на концесия за услуга на морски плаж, за които не е предвиден ред за довършването им. В преходните и заключителни разпоредби на ЗК законодателят не е предвидил разпоредба, която да урежда начина, по който ще се довършват висящите процедури - по реда на Глава втора „а“ от Закона    за устройството на Черноморското крайбрежие /отм. от 01.01.2019 г./ или по реда на ЗК. Единствено в пар. 4, ал.  1 е посочено  как се довършват процедурите, които са открити  по чл.  39 на ЗК /отм. на 02.01.2018 г./. За специалния закон, по който  се  отдаваха  концесиите  за услуги на морски плаж, обаче, такава разпоредба липсва. Наред с правния вакуум, който се създава, това ще предотврати и проблеми с туроператори, които държат на договори  за  концесии на морските плажове, поради тяхната стабилност във времето, гарантиращи грижа за живота и здравето на чуждите туристи.
С новия § 4а и с изменението на § 5, ал. 1 се цели именно преодоляване на законодателната празнота и уреждане на преходните периоди,  в които  е прието решение за откриване  по реда  на отменената глава втора "а" от ЗУЧК за предоставяне на концесии за морски плажове до влизането в сила на този закон, респективно до влизане в сила на ЗК и на пар. 34 от същия.

Промени в чл. 7 от ЗУЧК
Целесъобразно и юридически прецизно е да бъде създаден режим за предоставяне на концесия на морските плажове в Закона за устройството на  Черноморското  крайбрежие  (ЗУЧК).
Всички концесии, чийто обект е изключителна държавна собственост, са в специални закони. Чл. 25 от ЗК изрично посочва, че концесиите за подземни богатства и за добив на минерална вода се предоставят и изпълняват по реда на специалните закони и това не  е  случайно - точно поради специфичния предмет и съсредоточаването на обществения интерес следва и концесиите за морските плажове да бъдат уредени в специален закон,  а именно -  ЗУЧК. Следва да се има предвид, че всички морски плажове са гранична територия и са от  важно значение за националната сигурност и отбраната, а също така концентрират значителен обществен интерес от страна на посетителите им, поради което извеждането им в специален закон е от особена важност Логиката на законодателя, относно управлението на концесиите за подземни богатства и концесиите за  добив на  минерални води  е правилна, доколкото същият  ги е изключил от обхвата на действие на ЗК /чл. 25/. В случая подходът на законодателя следва да е еднакъв към видовете концесии, касаещи изключителна държавна собственост, което се цели да бъде постигнато  с предложеното изменение в чл. 25 от  ЗК и с измененията в ЗУЧК,  чрез които концесиите за услуга на морските плажове се изключват от обхвата на общия закон
- ЗК, а тяхното предоставяне, изпълнение и контрол се уреждат в ЗУЧК.

4. Промени в чл. 8 от ЗУЧК и създаване на глава втора „а“ с чл. 8а- 8п
В съображения (2) от преамбюла на Консолидираната версия на Директивата от 01.01.2016 г. е посочено, че „Предвидените в правната рамка правила,  приложими  за възлагането на концесии, следва да бъдат ясни и прости. Те следва надлежно да отразяват особеностите на концесиите в сравнение с договорите за обществени поръчки и да не водят до прекомерна бюрокрация“. В случай, че при възлагането на концесия за услуга на морски  плаж  се прилагат правилата, предвидени в ЗК, бюрокрацията ще се увеличи прекомерно и неоснователно и ще влезе в конфликт с цялостната политика на правителството да облекчи
административната  тежест.  С  предвижданите  промени  по  отношение  на  морските плажове и	

въвеждането на специални правила, съобразени със спецификата на обекта, ще се намали административната тежест и ще се създаде гъвкава правна рамка, която да отговаря в максимална степен на особеностите при управлението на морските плажове, да е ориентирана еднакво добре, както към гарантиране на законосъобразното им ползване и защита интересите  на посетителите, така и към икономическите оператори, в съответствие с цялостната политика  на правителството за облекчаване на административната тежест.
В съображения (5) от преамбюла на Консолидираната версия на Директивата от 01.01.2016 г.- „…настоящата Директива признава  и потвърждава правото на държавите членки  и публичните органи да вземат решения относно начина на управление, който те считат за подходящ за предоставяне на строителство и услуги. По-специално настоящата директива не следва по никакъв начин да засяга свободата на държавите членки и публичните органи да предоставят пряко строителство или услуги на населението или да  възлагат  такова  предоставяне на трети лица“. Тоест Директивата предоставя свобода и транспонирането и не следва да е буквално и да води до неприложимост на разписаните в нея правила

5. Промени в ЗУЧК, с които се създава глава втора „б“ с чл. 8р - 8ч: ИЗПЪЛНЕНИЕ НА КОНЦЕСИОННИЯ ДОГОВОР. ДОГОВОР ЗА ПОДИЗПЪЛНЕНИЕ. ИЗМЕНЕНИЕ И ПРЕКРАТЯВАНЕ НА КОНЦЕСИОНЕН ДОГОВОР.
ДИРЕКТИВА 2014/23/ЕС се прилага само за трансграничните концесии, които са със стойност равна или по-голяма от 5 548  000  евро - чл. 1 вр. чл. 8, т. 1  от Консолидираната  версия на Директива 2014/23/ЕС на Европейския парламент и на Съвета от 26 февруари  2014 г. за възлагане на договори за концесия от 01.01.2018 г. Транспонирайки я в българското законодателство чрез Закона за концесиите (ЗК), българският законодател приравнява концесиите без трансграничен интерес на концесиите с трансграничен интерес.
Прехвърляйки концесиите на морски плажове в ЗУЧК ще  се  създаде  балансирана  правна рамка, благоприятстваща публичните инвестиции, посочени в преамбюла на Директивата. Сложната процедура с изискванията, посочени в нея, важи за трансграничните концесии, където прогнозната стойност на концесията е значителна сума и целта е да се контролират трансгранични взаимоотношения и интереси в ЕС. Концесиите,  които  са  под  прага и, следва да се отдават и контролират по по-улеснени правила и гъвкаво национално законодателство, ориентирани към бизнеса и държавния интерес /особено при обектите изключителна държавна собственост/. Около 2 % от концесиите  за  услуга  на  морските  плажове биха надхвърлили този праг и попадат в обхвата на Директивата и то в случай, че се дадат за максималния срок. За тези  концесии е редно  да  се прилага  ЗК, но за тези под прага е по –мотивирано да се прилага предлаганата със ЗУЧК процедура. Концесиите за морските плажове са преимуществено „национални“, като се има предвид прагът, а сам българският законодател посочва, че откритата процедура е единствено приложима при националните концесии.  Нецелесъобразно  е прилагането на сложната и дълга процедура за останалите 98 %  от морските плажове. Това би отказало бизнеса от дългосрочни инвестиции, а при липсата на публично-частно партньорство в този сектор, ще се застрашат най-вече интересите на посетителите на морския плаж и ще се създадат непредвидени разходи за държавата, по отношение на подсигуряването задължителните дейности.
В одобрения план  за концесиите всички предвидени 39 бр. концесии  за периода 2019 – 2020г.  на морски плажове са под прага, определен в Директивата.
Следва да се има предвид, че необходимите промени, касаещи предоставянето на концесия за услуга, сключването на договора за концесия, неговото изменение и прекратяване,  се доближават максимално до правилата, разписани в ЗК, но съобразени със спецификата на необходимостта да се обезпечат задължителните дейностите по морските плажове и
предоставянето  на  допълнителни  услуги.  Наред  с  това  е  необходимо  да  се  стъпи  върху	

нормативната уредба от отменената Глава втора „а“ от ЗУЧК, която е доказала своята ефективност в годините и по която са проведени множество процедури и възложените по тях концесии за услуги са ефективни и доходоносни за държавата.
Към настоящия момент има голям брой неохраняеми морски плажове и изтичат  сроковете на много концесионни договори. Държавният интерес е морските плажове да бъдат отдадени на концесия, за да може държавата да печели  от дейностите на морските  плажове,  а не да извършва разходи за тях. От изключителна важност  е морският плаж да бъде обезпечен  със задължителните дейности, особено през летния сезон. Сроковете  и  начина  за  провеждане на процедурата и своевременната подготовката на морския плаж за предстоящия сезон от концесионерите са наложителни  и съществен елемент от особеностите на този обект. Ето защо   е необходима гъвкава правна рамка, която да отговаря в максимална степен  на особеностите  при управлението на морските плажове, да е ориентирана еднакво  добре  както  към  гарантиране на законосъобразното им ползване  и защита интересите на посетителите, така и  към бизнеса. По този начин ще бъде осигурен качествен  туристически  продукт,  ориентиран към потребителя, чийто интерес е основен приоритет на министерство на туризма.

Промени в ЗУЧК, с които се създава глава втора „в“ с членове 8ш – 8щ: ТЕКУЩ КОНТРОЛ ПО ИЗПЪЛНЕНИЕТО НА СКЛЮЧЕНИТЕ КОНЦЕСИОННИ ДОГОВОРИ
При тези промени следва да се вземе предвид добрата практика при предоставянето на концесиите и сключването на договорите от отменената глава втора „а“, като същата се синхронизира в максимална степен със ЗК и  Директивата.  Прогнозната  стойност  на концесията се изчислява по реда на ЗК и Наредбата за финансово-икономическите елементи на концесията. Към тази глава се добавят и нови текстове, регулиращи сключването на договора, неговото изпълнение, изменение и прекратяване, както и договор за подизпълнение. Регламентирана е и дейността по контрола, по начин, който позволява ефективност при отчитането на изпълнението на изискванията. Предвидено е за неуредените въпроси, свързани със стратегическото развитие и планиране на концесиите за услуга на морски плаж, финансирането на дейността и Националния концесионен регистър, да се прилага Законът за концесиите. Обжалването на решенията на концедента ще се  извършва  по  реда  на разпоредбите на ЗК. Използвани са най-добрите практики от ЗК, като са съобразени предложените разпоредби със спецификата на морските плажове.  Предлаганите  промени  следва да бъдат приети в най-кратки срокове с оглед значителния брой висящи процедури, елиминиране на създадения правен вакуум и големия брой процедури, които трябва да бъдат открити. Следва да се вземе предвид и наближаващият летен сезон, необходимостта от обезпечаването му и стартиране на подготовката му.

Промени в Закона за държавната собственост – в чл. 16, ал. 3 думите „е по-висока“  да се заменят с „не е по-висока“.
На последно място и с оглед  не противоречивост между Закона за концесиите и Закона  за устройството на Черноморското крайбрежие от една страна, и Закона за държавната собственост (ЗДС) от друга, е предвидена промяна, която уеднаквява нормите, касаещи отдаването на морски плаж под наем. Изискванията заложени в хипотезата на чл. 16, ал. 3 от  ЗДС и тези регламентирани в ЗК и ЗУЧК са в коренно противоречие, тъй като ЗДС (чл. 16, ал.   3), не позволява отдаването под наем на плаж, когато прогнозната стойност на приходите е по- ниска от европейския праг, а ЗК (§ 34 от ПЗР) и ЗУЧК (чл. 7, ал. 5) точно обратното. Колизията
между  нормите  посочени  по-горе   създава  пречки   при   прилагането  им.   Следва  да  се   има	

предвид, че освен противоречие с разпоредбите от  българското право, разпоредбата на чл. 16,  ал. 3 от ЗДС, противоречи и на Директива 2014/23/ЕС на  Европейския парламент  и на Съвета  от 26 февруари 2014 г. за възлагане на договори за концесия. Ето защо се предлага, текстът на  чл. 16, ал. 3 от ЗДС, да се измени по начин, по който да не противоречи, както на българското право, така и на това на Европейския съюз. По този начин ясно и категорично ще бъдат преодолени различията при прилагането на разпоредбите касаещи отдаването под наем и уредбата ще придобие непротиворечив и детайлен характер.

Идентифицирайте основните регулаторни и нерегулаторни възможни варианти на действие от страна на държавата, включително варианта „Без действие“.	
5. Негативни въздействия:
Вариант 0 „Без действие“
При вариант 0 „Без действие“
Съществуващите разпоредби, които ще продължат да възпрепятстват провеждането на концесионни процедури при ясни правила и предвидими срокове и навлизането на сериозни инвеститори, реализирането на сериозни инвестиции в публична собственост, както и ще  доведат до много по-малки концесионни плащания към бюджета.
Вариант 1 „Приемане на Закона за изменение и допълнение на Закона за концесиите“:
Приемането на Закона за изменение и допълнение на Закона за концесиите не може да има негативни въздействия.
Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.	
6. Положителни въздействия:
Вариант 0 „Без действие“ : При този вариант не са идентифицирани положителни въздействия.
Вариант за действие 1 „Приемане на Закона за изменение и допълнение на Закона за концесиите“.
С проекта се предлага създаването на гъвкава правна рамка, която да отговаря в максимална степен на особеностите при управлението на морските плажове, да е ориентирана  еднакво  добре, както към гарантиране на законосъобразното им ползване и защита интересите на посетителите, така и към бизнеса. Предлага се и създаването на разпоредби, свързани с изпълнението на концесионните договори, като се отчитат положителните страни от правилата   в ЗК и се съобразяват спецификите на морските плажове.

Икономически положителни въздействия:

Създаване на по-добри условия за навлизане на сериозни инвеститори и реализирането на значителни инвестиции и концесионни плащания в бюджета;
Подобряване на икономическата среда в регионите, където се реализират инвестициите;
Качествена, достъпна и сигурна услуга на морските плажове;	

Социални положителни въздействия:

Създаването на нови работни места в периода на изпълнение на инвестициите,  приходи  от данък върху доходите на физическите лица и осигуровки в резултат на  новосъздадените  работни места;

Екологични положителни въздействия: Не са идентифицирани.

Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на  действията. Посочете  как очакваните ползи кореспондират с формулираните цели.	
7. Потенциални рискове:

Не са идентифицирани възможни конкретни рискове от приемането на Закона, включително възникване на съдебни спорове.

Посочете възможните рискове от приемането на нормативната промяна, включително възникване на съдебни спорове.	
8.1. Административната тежест за физическите и юридическите лица:
Ще се повиши
□ Ще се намали
Няма ефект
Чрез създаване на цялостна уредба в специален закон за концесиите за услуга на морски плаж,  ще се конкретизират и изяснят условията за участие като същите ще бъдат съобразени със спецификите на обекта на концесията, без да са налице излишни изисквания, които са приложими  към  концесиите с трансграничен  интерес, но са неприложими и нецелесъобразни  за националните концесии, което от своя страна ще доведе до  намаляване  на  административната тежест за участниците.
Чрез създаване на цялостна уредба в специален закон за концесиите за услуга на морски плаж  ще се създаде възможност да се предвиди срокът и ще се съкрати продължителността за провеждане на процедурата.
8.2. Създават ли се нови регулаторни режими? Засягат ли се съществуващи режими и услуги?
Не.	
9. Създават ли се нови регистри?
Не.
Когато отговорът е „да“, посочете колко и кои са те……………………………………….	
10. Как въздейства актът върху микро-, малките и средните предприятия (МСП)?
□ Актът засяга малките и средни предприятия, чрез създаването на достъпни и ясни правила, съобразени с особеностите на обекта, водещи до намаляване на бюрокрацията в съответствие с политиката на правилтелството за намаляване на административната тежест.
Актът не засяга МСП
Няма ефект	
11. Проектът на нормативен акт изисква ли цялостна оценка на въздействието?
Да
□ Не	
12. Обществени консултации:	

Проектът на Закон за изменение и допълнение на Закона за концесиите ще бъде публикуван за обществено обсъждане на Портала за обществени консултации (http://www.strategy.bg/PublicConsultations) и на интернет страницата на Министерството на туризма, съгласно чл. 26 от ЗНА, за срок от 14 дни, тъй като предлаганите промени следва да бъдат приети в най-кратки срокове с оглед значителния брой висящи процедури, елиминиране  на създадения правен вакуум и големия брой процедури, които трябва  да  бъдат  открити.  Следва да се вземе предвид и наближаващият летен сезон,  необходимостта от  обезпечаването му и стартиране на подготовката му.

Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.	
13. Приемането на нормативния акт произтича ли от правото на Европейския съюз?
Да
□ Не

Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).	
14. Име, длъжност, дата и подпис на директора на дирекцията, отговорна за изработването на нормативния акт:

Име и длъжност:
Екатерина Дацова – директор на дирекция „УМП“ в Министерството на туризма;

Дата: 20.02.2019 г.

Подписи: